CELEX: 62020CA0301
Language: et
Date: 2021-07-01 00:00:00
Title: Kohtuasi C-301/20: Euroopa Kohtu (kuues koda) 1. juuli 2021. aasta otsus (Oberster Gerichtshofi eelotsusetaotlus – Austria) – UE, HC versus Vorarlberger Landes- und Hypotheken-Bank AG (Eelotsusetaotlus – Õigusalane koostöö tsiviilasjades – Määrus (EL) nr 650/2012 – Euroopa pärimistunnistus – Sellise pärimistunnistuse kinnitatud ärakirja kehtivus, millel ei ole aegumiskuupäeva – Artikli 65 lõige 1 – Artikkel 69 – Pärimistunnistuse õiguslik toime isikutele, keda on tunnistuses nimeliselt märgitud, kuid kes ise ei ole selle väljaandmist taotlenud – Artikli 70 lõige 3 – Ärakirja kehtivuse hindamisel arvesse võetav kuupäev – Ärakirja tõendusjõud)

16.8.2021   
            
            
               ET
            
            
               Euroopa Liidu Teataja
            
            
               C 329/4
            
         
      Euroopa Kohtu (kuues koda) 1. juuli 2021. aasta otsus (Oberster Gerichtshofi eelotsusetaotlus – Austria) – UE, HC versus Vorarlberger Landes- und Hypotheken-Bank AG
      (Kohtuasi C-301/20) (1)
      
      (Eelotsusetaotlus - Õigusalane koostöö tsiviilasjades - Määrus (EL) nr 650/2012 - Euroopa pärimistunnistus - Sellise pärimistunnistuse kinnitatud ärakirja kehtivus, millel ei ole aegumiskuupäeva - Artikli 65 lõige 1 - Artikkel 69 - Pärimistunnistuse õiguslik toime isikutele, keda on tunnistuses nimeliselt märgitud, kuid kes ise ei ole selle väljaandmist taotlenud - Artikli 70 lõige 3 - Ärakirja kehtivuse hindamisel arvesse võetav kuupäev - Ärakirja tõendusjõud)
      (2021/C 329/04)
      Kohtumenetluse keel: saksa
      
         Eelotsusetaotluse esitanud kohus
      
      Oberster Gerichtshof
      
         Põhikohtuasja pooled
      
      
         Määruskaebuse esitajad: UE, HC
      
         Vastustaja määruskaebuse menetluses: Vorarlberger Landes- und Hypotheken-Bank AG
      
         menetluses osales: VJi pärand
      
         Resolutsioon
      
      
                  1.
               
               
                  Euroopa Parlamendi ja nõukogu 4. juuli 2012. aasta määruse (EL) nr 650/2012, mis käsitleb kohtualluvust, kohaldatavat õigust ning otsuste tunnustamist ja täitmist, ametlike dokumentide vastuvõtmist ja täitmist pärimisasjades ning Euroopa pärimistunnistuse loomist, artikli 70 lõiget 3 tuleb tõlgendada nii, et Euroopa pärimistunnistuse kinnitatud ärakiri, mis kannab märget „kehtib tähtajatult“, kehtib kuus kuud alates selle väljastamise kuupäevast ning sellel on õiguslik toime kõnealuse määruse artikli 69 tähenduses, kui see ärakiri oli pädevale asutusele esmase esitamise ajal kehtiv.
               
            
                  2.
               
               
                  Määruse nr 650/2012 artikli 65 lõiget 1 tuleb lähtuvalt selle määruse artikli 69 lõikest 3 tõlgendada nii, et Euroopa pärimistunnistusel on õiguslik toime kõigile isikutele, keda on selles nimeliselt nimetatud, isegi kui nad ise ei ole taotlenud selle tunnistuse väljaandmist.
               
            
         (1)  ELT C 313, 21.9.2020.